Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Садат Нуредини со службена легитимација број 0018 и Исмет Балажи со службена легитимација број 0019, изврши редовен инспекциски надзор над субјектот на инспекциски надзор ЈУ Центар за социјална работа Кичево со седиште на Ул. Санде Штерјоски бр.13 Кичево, застапуван од Директорот Дашмир Лимани, со Записник ИП1 број 16-180 од 06.05.2022 година ја утврди фактичката состојба и врз основа на член 338 од Законот за социјалната заштита („Службен весник на РСМ,, број 104/19, 146/19, 275/19, 302/2020, 311/2020, 163/2021, 294/2021 и 99/2022 ) го донесе следното:

**Р Е Ш Е Н И Е**

Се наредува на Дашмир Лимани, Директор на ЈУ Центар за социјална работа Кичево (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејство („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 150/2015 и 53/2021), Законот за спречување и заштита од насилство врз жените и семејно насилство („Службен весник на РСМ” број 24/2021”), подзаконските, општите, поединечните и други акти донесени врз нивна основа, да ги преземе следните мерки во роковите и од страна на одговорното лице:

  **1**. Центарот, при спроведување на проценка на ризик од сериозна опасност по животот, физичкиот и психичкиот интегритет на жртвата и членови на семејството на жртвата и на ризикот од повторување на насилството, соодветното управување со ризикот спроведување и следење на мерките за заштита на жените жртви на родово-базирано насилство и жртвите на семејно насилство, наместо План за работа со корисникот на социјални услуги да изготвува Индивидуален план за јакнење и заштита на жртвата, согласност член 13 од Правилникот за начинот на спроведување проценка на ризик од сериозна опасност по животот и физичкиот и психичкиот интегритет на жртвата и членовите на нејзиното семејство и на ризикот од повторување на насилството, соодветно управување со ризикот, спроведување и следење на мерките за заштита на жените жртви на родово-базирано насилство и жртвите на семејно насилство, преземени од Центарот за социјална работа и потребните обрасци („Службен весник на РМ “број 240/2021).

**Рокот за извршување на изречената инспекциска мерка изнесува 20 дена од приемот на решението и постојано.**

 **2.** Раководното или друго лице овластено во установата на социјалната заштита е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот за социјалната заштита .

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Садат Нуредини со службена легитимација број 0018 и Исмет Балажи со службена легитимација број 0019, изврши редовен инспекциски надзор над субјектот на инспекциски надзор ЈУ Центар за социјална работа Кичево со седиште на Ул. Санде Штерјоски бр.13 Кичево, застапуван од Директорот Дашмир Лимани, и состави Записник ИП1 број 16-180 од 06.05.2022 година, во кој се констатирани недостатоци и неправилности во постапката за спречување и заштита од насилство врз жените и семејното насилство.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение.

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

 Поднесителот на жалба плаќа административна такса за жалба во износ од 250,00 денари.

 Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-180 од 09.05.2022. година.

 **Инспектори за социјална заштита:**

 Садат Нуредини

 Исмет Балажи